En have med høj biodiversitet skal man lige vænne sig til i starten. Som vi har set i afsnit to, kan du med fordel lade grene gro ud, græsset gro lidt vildt, og blomsterne blive større og flere. For nogle vil det være en meget anderledes tilgang, end de er vant til.
Det kan give haven et lidt ”vildt” look, og det kan godt virke lidt rodet i starten. Men det giver også muligheder. Fordi du pludselig begynder at tænke i, om det lokale dyreliv har vand nok, og du på andre måder begynder at tage hensyn til bestanden, kan du nu tænke i kreative løsninger til havens design.